b'\n_START_ARTICLE_\nGustav Sprick\n_START_SECTION_\n\xc5\xbdivljenjepis\n_START_PARAGRAPH_\nGustav Sprick se je rodil 29. novembra 1917 v Biemsnu v nem\xc5\xa1ki zvezni de\xc5\xbeeli Vestfalija. K JG 26 je bil dodeljen 23. septembra 1939, in sicer v 8./JG 26. Leta 1940 je napredoval v poro\xc4\x8dnika in prvo zra\xc4\x8dno zmago dosegel 10. maja 1940, ko je v bli\xc5\xbeini Brede sestrelil nizozemski dvomotorni bombnik Fokker T-5. Med francosko kampanjo je Sprick postal letalski as z devetimi sestreljenimi letali, kljub temu pa je bil 14. junija sestreljen v bli\xc5\xbeini Evreuxa. V dvoboju z britanskimi lovci Hawker Hurricane je sestrelil enega od njih, nato pa ga je eden od sovra\xc5\xbenikov zadel in njegovo letalo tako po\xc5\xa1kodoval, da je moral Sprick zasilno pristati. Pri tem se ni po\xc5\xa1kodoval in je lahko takoj nadaljeval z letenjem z nadomestnim letalom._NEWLINE_8. avgusta 1940 je, takrat \xc5\xbee nadporo\xc4\x8dnik Sprick prevzel poveljstvo nad 8./JG 26 in med bitko za Britanijo dosegel novih 11 zra\xc4\x8dnih zmag. Za svojih 20 zmag je bil 1. oktobra 1940 je bil odlikovan z Vite\xc5\xa1kim kri\xc5\xbeem. Do konca leta je nato zabele\xc5\xbeil \xc5\xa1e \xc5\xa1tiri zmage, svojo 30. pa je dosegel 22. junija 1941._NEWLINE_28. junija 1941 je s svojo enoto poletel, da bi prestregel britansko enoto British Circus No. 26, ki je imela nalogo bombardirati elektri\xc4\x8dno postajo v Cominesu. Lovci 8./JG 26 so bili v napadu napadeni iz oblakov in so se zapletli v individualne spopade z britanskimi Spitfiri. Sprick je v enem od dvobojev naredil oster odsekani S zavoj, pri \xc4\x8demer se je njegov Messerschmitt Bf 109 F-2 (W.Nr. 5743) zru\xc5\xa1il na zemljo in ga ubil._NEWLINE_Micky Sprick je v 192 bojnih nalogah dosegel 31 zra\xc4\x8dnih zmag, vse od njih nad zahodnim boji\xc5\xa1\xc4\x8dem.'